F'awla 20 kompliet il-kumpilazzjoni tan-negozjant Yorgen Fenech, is-suspettat mandat ewlieni fil-qtil ta' Daphne Caruana Galizia. Quddiem il-Maġistrat Rachel Montebello, l-avukati difensuri ta' Fenech mistennija jagħmlu l-kontro-eżami lill-ispettur Keith Arnaud li qed imexxi l-investigazzjonijiet f'dan il-każ. Wara li jsir il-kontro-eżami, mistenni jixhed l-ispettur Kurt Zahra, li ukoll qed jinvestiga dan il-każ.